Sed

sed () on Unixille kehitetty ohjelmoitava ei-interaktiivinen tekstieditori tekstivirran käsittelyyn. Ohjelman on kehittänyt Lee E. McMahon Bell Labsissa vuonna 1973 tai 1974. Ohjelman GNU-versio on saatavilla useille muillekin alustoille.

Ohjelma sai vaikutteita Ken Thompsonin kehittämistä ed ja grep -ohjelmista.

Perl-ohjelmointikieli on saanut huomattavia vaikutteita sed:stä.

Komennot 
Normaalisti sed:n komento on muotoa: 
 <nowiki>[osoite1,[osoite2]] komento </nowiki>
jossa osoite1 tai osoite2 (tai kumpikin) voidaan antaa tekstivirran rivin numeerisen arvon sijasta myös niin sanottuna säännöllisenä lausekkeena. 

sed on sanottu olevan Turing-täydellinen.

Usein käytetyt komennot

Kommennot on testattu: GNU sed version 4.1.5

s/säännöllinenlauseke/korvike/liput

Esimerkki, tulostaa 'boaboaboa': 
 echo aaa | sed -e 's/a/boa/g'

Esimerkki, tulostaa 'baaa':
 echo aaaa | sed -e 's/a/b/1'

Esimerkki, tulostaa 'abaa':
 echo aaaa | sed -e 's/a/b/2'

q

Poistuu sed:stä prosessoimatta enää komentoja. 

Esimerkki, tulostaa:

aaa

bbb
 ( echo aaa; echo bbb; echo aaa; echo bbb; ) | sed -e '/b/ q'

p

Tulostaa "patternspace":n. Normaalisti sed tulostaa kaikki rivit, joten jotta tällä komennolla olisi mitään käyttöä, täytyy parametrinä käyttää valitsinta -n, jolloin sed ei enää oletusarvoisesti tulostakaan mitään, ellei toisin pyydetä: 

Esimerkki, tulostaa:
aaa
 ( echo bbb; echo ccc; echo aaa; echo ddd; ) | sed -n -e '/a/ p'

d

Tuhoaa rivin. 

Esimerkki, tulostaa: 
aaa
aaa
 ( echo aaa; echo bbb; echo aaa; ) | sed -e '/b/ d'

i\

Lisää rivin yläpuolelle toisen rivin. 

Esimerkki, tulostaa:
Wikipedia
rulaa
 echo rulaa | sed -e '/laa/ i\Wikipedia'

a\

Lisää rivin alapuolelle toisen rivin. 

Esimerkki, tulostaa:
Wikipedia
Wikimedia
Mediawiki
Wikispecies
 ( echo Wikipedia; echo Mediawiki; ) | sed -e '/pedia/ a\Wikimedia' -e '/wiki/ a\Wikispecies'

c\

Korvaa rivin. 

Esimerkki, tulostaa:
Mediawiki!
 echo 'Wikimedia!' | sed -e '/media/ c\Mediawiki!'

y

Toimii samalla tavalla kuin Unix:n tr eli muuntaa merkkejä. 

Esimerkki, tulostaa:
AAA BBB
 echo 'aaa bbb' | sed -e 'y/ab/AB/'

N

Komennon toimintaa voi olla aluksi hieman vaikeaa hahmottaa eikä sen käyttö yksinään olekaan kovin tehokasta. Se yhdistää kaksi riviä toisiinsa sisällyttäen rivinvaihtomerkin niiden väliin. 

Esimerkki, tulostaa
Wikimedia Mediawiki!
 ( echo 'Wikimedia'; echo ' Mediawiki'; ) | sed -e 'N;s/\n//'

D 

Tuhotaan "pattern space":n alusta rivinvaihtomerkkiin asti oleva kohta. 

Esimerkki, tulostaa:
Wikipedia rulettaa
 ( echo 'Mediawiki!'; echo 'Wikipedia rulettaa' ) | sed -e 'N;D'

P 

Tulostetaan "pattern space":n alusta rivinvaihtomerkkiin asti oleva kohta. 

Esimerkki, tulostaa:
Mediawiki!
 ( echo 'Mediawiki!'; echo 'Wikipedia rulettaa' ) | sed -n -e 'N;P'

Monimutkaisempia esimerkkejä

Yhdistetään tiedoston tekstii.txt rivit yhdeksi riviksi eli ts. poistetaan rivinvaihtomerkit, tulostus oletustulostusvirtaan: 
 sed -e ':joo;N;s/\n//;t joo' < tekstii.txt

Muutetaan tiedostossa "/etc/default/keyboard olevan "XKBLAYOUT"-muuttujanimen jälkeinen maatunnus maatunnukseksi "fi".

 L='fi' && sudo sed -i 's/XKBLAYOUT=\"\w*"/XKBLAYOUT=\"'$L'\"/g' /etc/default/keyboard

Katso myös

 tr

Lähteet

Aiheesta muualla 
 GNU sed manual

Unix-ohjelmat
Ohjelmointikielet
Bell Labs